
RAPORT DE SPECIALITATE
privind aprobarea documentaţiei tehnico-economice, a indicatorilor tehnico-economici - faza D.A.L.I. şi a anexei privind descrierea sumară a investiţiei pentru obiectivul  ”Cresterea eficientei energetice prin reabilitare termica constructii si instalatii Liceul Tehnologic de Industrie Alimentara”


Având în vedere Expunerea de motive nr. SC2019 -  ..........................….... a Primarului Municipiului Timişoara şi Proiectul de hotărâre  privind aprobarea documentaţiei tehnico-economice, a indicatorilor tehnico-economici - faza D.A.L.I. şi a anexei privind descrierea sumară a investiţiei pentru obiectivul  ”Cresterea eficientei energetice prin reabilitare termica constructii si instalatii Liceul Tehnologic de Industrie Alimentara”,

Facem  următoarele precizări:
[bookmark: _Toc488833939]În conformitate cu condițiile specifice de accesare a fondurilor în cadrul Programului Operaţional Regional 2014-2020, Axa prioritară 3 - Sprijinirea  tranziţiei cãtre o economie cu emisii scãzute de carbon, Prioritatea de investiţii 3.1 - Sprijinirea eficienţei energetice, a gestionãrii inteligente a energiei şi a utilizãrii energiei din surse regenerabile în infrastructurile publice, inclusiv în clãdirile publice, şi în sectorul locuinţelor, Operaţiunea B - Clădiri Publice, una dintre anexele obligatorii la depunerea cererii de finanțare este Hotărârea consiliului local de aprobare documentaţiei tehnico-economice şi a indicatorilor tehnico-economici, inclusiv anexa privind descrierea sumară a investiţiei propusă a fi realizată prin proiect. 

Obiectivul principal al proiectului îl reprezintă creșterea eficienței energetice la cele trei corpuri de clădire  amplasate în incinta Liceului Tehnologic de Industrie Alimentara. Lucrările de intervenţie cuprinse în proiect care determină diminuarea consumurilor energetice și lucrările conexe care contribuie la implementarea proiectului cuprind: reabilitarea termică a elementelor de anvelopă a clădirii, reabilitarea termică a sistemului de încălzire și a sistemului de furnizare a apei calde de consum, inlocuirea corpurilor de iluminat cu corpuri de iluminat de eficienta energetica ridicata si durata mare de viata, utilizarea surselor regenerabile de energie pentru asigurarea necesarului de energie a clădirii precum și lucrări conexe care contribuie la implementarea proiectului.

Documentatia pentru  avizarea lucrărilor de intervenții a fost contractată cu respectarea prevederilor  H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice și a Ghidului specific pentru POR 2014-2020, Axa prioritară 3, Prioritatea de investiţii 3.1, Operaţiunea B - Clădiri Publice prin contractul de prestare de servicii nr. 108/11.07.2017 și a fost avizată favorabil conform Fișei tehnice nr. 61/27.11.2018 emisă de Comisia Tehnico-Economică.

Precizăm că emiterea proiectului de hotărâre  are la bază documentația tehnico-economică la faza D.A.L.I. – nr. proiect 2612/2017 este elaborate în baza H.G. nr. 907/2016 de către  SC BAU PROIECT SRL.

În concluzie, prin documentația tehnico-economică de mai sus au fost stabilite următoarele :
- valoarea totala a obiectivului de investitii exprimata in lei, cu TVA este de 12.158.997,99 lei, din care constructii montaj (C+M) este de 10.048.977,10 lei cu TVA, in conformitate cu devizul general;
- indicatorii tehnici / indicatori de performanta rezultați în urma elaborării D.A.L.I. conform Anexei 1 la proiectul de hotărâre;
- descrierea sumară a investiției propusă a fi realizată prin proiect, conform Anexei 2 la proiectul de hotărâre.

Având în vedere prevederile legale expuse în prezentul raport, respectiv H.G. nr. 907/2016 și Ghidul specific pentru POR 2014-2020, Axa prioritară 3, Prioritatea de investiţii 3.1, Operaţiunea B - Clădiri Publice, apreciem că proiectul de hotărâre privind aprobarea documentaţiei tehnico-economice, a indicatorilor tehnico-economici - faza D.A.L.I. şi a anexei privind descrierea sumară a investiţiei pentru obiectivul  ”Cresterea eficientei energetice prin reabilitare termica constructii si instalatii Liceul Tehnologic de Industrie Alimentara”, îndeplinește condițiile tehnice pentru a fi supus dezbaterii și aprobării plenului consiliului local.

